Nr. 11336/MV/23.06.2021

**RAPORT**

**privind rezultatul actiunii de verificare a modului in care au fost salubrizate cursurile de apă şi au fost realizate şi intreţinute şanţurile si rigolele in localitaţi, pentru asigurarea secţiunilor de scurgere a apelor mari**

Administratia Bazinala de Apa Buzau - Ialomita urmareste si actioneaza in scopul protectiei resurselor de apa împotriva oricarei forme de poluare precum si pentru pastrarea curata a malurilor, albiilor cursurilor de apa şi a cuvetelor lacurilor de acumulare.

Pentru protejarea resurselor de apa, un rol important îl au şi autoritatile publice locale care sunt direct responsabile de desfiintarea depozitelor de deşeuri punctiforme, ilegale si neorganizate ce se afla pe malurile ori în albiile cursurilor de apa si de mentinerea permanenta a starii de salubritate a zonelor respective.

Aceste aspecte sunt reglementate prin Legea Apelor nr. 107/1996 cu modificarile si completarile ulterioare si prin O.G. nr. 21/2002, art. 8, lit. k, aprobata si modificata de Legea 515/2002 privind gospodărirea localităţilor urbane şi rurale.

Actiunea de verificare la teren a starii de salubritate a localitatilor, cursurilor de apa, a barajelor, podurilor si cailor de comunicatii de pe raza judetului Buzau s-a realizat in perioada lunilor **mai si iunie** de catre comisia mixta numita prin Ordinul Prefectului Judetul Buzau nr. 311/05.05.2021, alcatuita din reprezentanti ai Sistemului de Gospodarire a Apelor Buzau, Sistemului de Gospodarire a Apelor Vrancea, cat si reprezentanti ai Institutiei Prefectului Judetul Buzau, Garzii Nationale de Mediu - Comisariatul Judetean Buzau, Garzii Forestiere Judetene Buzau si Inspectoratului pentru Situatii de Urgenta “Neron Lupascu” al Judetului Buzau.

In prezenta autoritatilor publice locale au fost verificate prin sondaj **20 Unitati Administrativ-Teritoriale** de pe raza judetului Buzau, respectiv **6 cursuri de apa**: Buzau, Calmatui, Sărata, Câlnau, Bâsca Chiojdului, Râmnicu Sărat.

Administratia Bazinala de Apa Buzau-Ialomita a realizat controale pe 5 cursuri de apa in 15 Unitati Administrativ-Teritoriale aferente spatiului hidografic aflat in administrare: Buzau, Nehoiu, Cislău, Siriu, Pătârlagele, Calvini, Chiojdu, Poşta Câlnău, Racoviteni, Merei, Movila Banului, Rusetu, Gherăseni, Smeeni, Costeşti.

Actiunile efectuate la teren au avut ca scop verificarea in principal a cursurilor de apa pe care s-au produs inundatii in anii anteriori datorita blocajelor din albie si au vizat urmatoarele aspecte:

- Depozitarea materialelor de orice fel in albii sau pe malurile cursurilor de apa sau in zonele de protectie ale acestora ;

- Modul in care au fost salubrizate formatiunile torentiale din zonele locuite;

- Modul in care au fost intretinute santurile si rigolele stradale de scurgere a apelor in localitati;

- Existenta materialelor de orice fel in albii, pe malurile cursurilor de apa sau in zonele de protectie a acestora, cat si in zona podurilor si podetelor;

- Verificarea capacitatii de tranzit a podurilor si a puntilor pietonale aferente fiecarei localitati;

- Existenta serviciului de salubritate sau a contractelor cu firme specializate care asigura acest serviciu.

In urma verificarilor, pe raza administrativ-teritoriala a Administratiei Bazinale de Apa Buzau-Ialomita, s-au constatat urmatoarele:

- nu au fost identificate depozite semnificative de deseuri si material lemnos pe malurile şi in albiile cursurilor de apă, precum şi in zona podurilor şi punţilor pietonale, constatindu-se ca acestea aveau libera secţiunea de tranzitare a apei. Excepţie fac urmatoarele:

**-U.A.T. Buzău** s-au identificat deseuri inerte, deseuri plastice si in amestec cu deseuri menajere si deseuri textile in cantitate totala de cca. 25 mc, suprafata cumulata totala de aproximativ 110 mp

**-U.A.T Costesti** s-a identificat 1 depozit de deseuri plastice, in zona podului Pietrosu suprafata cumulata de cca. 3 mp si o cantitate de 0,2 mc

**-U.A.T Cislau** s-au identificat depozite punctiforme de deseuri vegetale, menajere si din demolari pe o suprafata de cca.300 mp si o cantitate de cca.10 mc.

**-U.A.T Patarlagele** s-au identificat 2 depozite de deseuri menajere, resturi vegetale, materiale rezultate din demolari, gunoi grajd si deseuri inerte in suprafata de cca.300 mp si o cantitate de cca.95 mc.

**-U.A.T. Posta-Câlnău** s-au identificatdepozite de deseuri materiale de constructii, deseuri menajere, plastic, gunoi de grajd si deseuri inerte pe o suprafata cumulata de aproximativ 47 mp cu o cantitate de circa 28 mc.

**-U.A.T Racoviteni** s-aidentificat 1 depozit punctiform de deseuri inerte si gunoi de grajd pe o suprafata cumulata de cca 30 mp si o cantitate de cca.5 mc.

**-U.A.T Siriu** s-a identificat 1 depozit deseuri inerte, menajere si de grajd pe o suprafata cumulata de cca 20 mp si o cantitate de cca.1,5 mc.

**-U.A.T Nehoiu** s-auidentificat depozite punctiforme de gunoi de grajd si deseuri vegetale pe cca 2-3 km lungime in punctul Valea Nehoiului pe o suprafata cumulata de cca. 100 mp si o cantitate de cca.20 mc.

**-U.A.T Chiojdu** s-a identificat 1 depozit de cca 3 mp si o cantitate de cca. 1 mc.

**-U.A.T Calvini** s-au identificat depozite punctiforme din deseuri inerte, deseuri din materiale vegetale, menajere si gunoi de grajd pe o suprafata de cca.200 mp si o cantitate de cca. 25 mc.

**-U.A.T. Merei** s-a identificat 1 depozit de deseuri pe o suprafata cumulata de cca.150 mp si un volum de cca.30 mc.

***Masuri dispuse:***

- salubrizarea zonelor in care au fost depistate depozitarile ilegale de deseuri;

- instiintarea in scris la A.B.A Buzau - Ialomita si GNM-CJ Buzau cu privire la modul de realizare a masurilor;

- decolmatarea santurilor si rigolelor de scurgere a apelor pluviale;

- atentionarea locuitorilor precum si a agentilor economici de pe raza localitatilor verificate cu privire la interzicerea depozitarii deseurilor de orice fel si a materialului lemnos pe malurile si in albiile cursurilor de apa de pe raza comunelor, precum si in alte locuri nepermise;

- montarea placutelor de avertizare in punctele vulnerabile depozitarilor de deseuri de orice fel;

- monitorizarea in permanenta a starii de salubritate a cursurilor de apa, a sectiunilor de scurgere a podurilor si a cailor de comunicatie.

***Sanctiuni aplicate cu ocazia controlului comun***

Ca urmare a celor ***20 actiuni*** ***de verificare*** a starii de salubritate a localitatilor, cursurilor de apa, podurilor si cailor de comunicatii, pentru neregulile identificate privind depozitari de deseuri de orice fel in albii, pe maluri, in zonele de protectie ale cursurilor de apa si in orice alte locuri nepermise, reprezentantii Garzii Nationale de Mediu - Comisariatul Judetean Buzau au aplicat 1 ***avertisment la*** U.A.T Buzau, **5 amenzi** la U.A.T Cislau, U.A.T Patarlagele, U.A.T Posta Calnau, U.A.T Calvini, U.A.T Merei, iar la U.A.T. Siriu **a fost formulata plangere catre organele de cercetare penala**.

In decursul **lunilor** **martie si aprilie, reprezentantii ABA Buzau-Ialomita au realizat 21 controale** la U.A.T.-uride pe raza judetului Buzau care nu au fost incluse in actiunea coordonata de Prefectura Buzau si au aplicat **2 avertismente**.

In zonele in care s-au constatat abandonari sau depozite neorganizate de deseuri s-au trasat masuri cu termen de salubrizare a terenurilor.

15 U.A.T.-uri au transmis adrese insotite de material foto cu privire la realizarea masurilor dispuse in timpul controalelor.

Fata de anii precedenti, actiunile de verificare si control intreprinse au evidentiat o înrautatire a starii de salubritate a albiilor cursurilor de apa si a localitatilor si in mai mica masura o constientizare din partea autoritatilor publice locale asupra conformarii cu cerinţele de mediu în desfăşurarea oricăror activităţi cu impact de mediu .

In acest context, Administratia Bazinala de Apa Buzau-Ialomita va urmari in permanenta starea de salubritate a cursurilor de apa, a malurilor, podurilor si podetelor si va fi pregatita sa emita acte de reglementare din punct de vedere al gospodaririi apelor pentru orice investitie nou propusa a fi promovata.

DIRECTOR,

Ing. Adriana PETCU

Sef Birou Inspectia Bazinala a Apelor,

ing. Marilena VELEA